《瑶花慢》
清代·史承谦

菊丛香后，枫叶明时，远掉湖边舣。柁楼晚饭，恰相对、七十二峰烟髻。

汀洲如雪，荡诗意、白蘋香里。到六桥、秋色迎人，应向酒垆沉醉。

惊心寒桂枯荷，便摇落添愁，也饶清致。冷波残照，翻输尔、看足淡妆西子。

溪山信美，笑我亦、梦游曾记。待明年、挂起春帆，趁二月，挑花水。

作者简介：江苏宜兴人，字位存。诸生。工词，能采集众家之长，并自出新意。有《小眠斋词》。